

"ВОДОСНАБДЯВАНЕ И КАНАЛИЗАЦИЯ"ЕООД

6300 гр. Хасково; ул."Сакар" № 2; тел. 038/603610; факс 038/66-54-84

**Приложение № 2**

**П Л А Н**

**за действие при бедствия и аварии**

1. **Цел на плана.**

1.1. Да се извърши организация за работа и действия на ръководството, при възникване на бедствия и аварии за предотвратяване на човешки и материални загуби.

1.2. Да се набележат мероприятия за намаляване на опасностите за възникване на бедствия и аварии.

1.3. Запазване живота и здравето на личния състав .

1. **Дейности по изпълнение на превантивни мерки за недопускането или намаляването на последиците от бедствия.**

„ВиК” ЕООД гр.Хасково се състои от 8 района, като обхваща населените места в съответните общини, както следва: град Хасково, Харманли, Любимец, Свиленград, Симеоновград, Ивайловград, Маджарово и район Села, който включва всички села в община Хасково, община Минерални бани и част от община Стамболово.

Водоснабдяването на гр.Хасково се извършва от следните ВиК системи: ПСПВ Ябълково, „Извора", ПС „Узунджово ІІ", Източна зона, ПС Хасково 1 и ПС Хасково 2, Болярово 1 и Болярово 3 и Северна зона .

Основните обекти (помпени станции) са в градовете на областта и водоснабдителните системи в с.Момково и Българин, които водоснабдяват населените места в общините Свиленград, Харманли, Любимец и Симеоновград.

За район Ивайловград водоснабдяването се извършва по следните основни ВиК системи: ПС Славеево - Ивайловград; ПС Одринци - Бяло поляне и Свирачи; ПС Пелевун - Железино, Кондово, Ленско и Пъстроок.

За район Маджарово водоснабдяването се извършва по следните основни ВиК системи: ПС Странджево - Маджарово; ПС Тополово - Ръженово, Долни Главанак, Златоустово и Долно Съдиево.

За район Села водоснабдяването се извършва по следните основни ВиК системи: ПС Брягово - Александрово; ПС Войводово - Орлово; ПС Книжовник - Манастир, Долно Войводино и Царева поляна; ПС Ябълково - ПС Горски извор - Минерални бани, Брястово, Спахиево, Шарапаните и Татарево; ПС Караманци - Боян Ботево, Ангел Войвода и Винево; ПС Сираково - Спахиево и Колец; ПС Акмара - долно Ботево, Голям извор, Малък извор и Тънково; ПС Светослав - Бял Кладенец; ПС Родопи - Любеново и Стойково; ПС Криво поле - Момино.

Всеки район разполага с необходимата техника и персонал за аварийно и текущо поддържане на водоснабдителните системи, канализационни системи и съоръженията към помпените станции.

Основните обекти (ПС) имат осигурен постоянен денонощен персонал с оглед непрекъснатото наблюдения и обслужване.

Създадената е организация за действие при бедствия и аварии, която включва:

* Създаден е кризисен щаб за управление при криза или за намаляването последиците от бедствия.
* Определени са аварийни групи с необходимата им техника във всеки един от районите, оповестени в електронната страница.
* При необходимост „ВиК" ЕООД гр. Хасково има готовност да представи в Общинския съвет за сигурност и управление при кризи поименен списък на аварийните групи, съгласно наличния персонал към съответния момент.
* За спиране на водоснабдяването към отделни райони в града, поради планови ремонти или аварии, се подава навременна информация към съответните органи и обществеността в град Хасково.

1. **Дейности по планиране на защитата при бедствия и провеждането на СНАВР (**спасителни и неотложни аварийно-възстановителни работи).

В дружеството има разработен план по планиране на защита при бедствия и провеждане на СНАВР. Същият е представен в МРРБ гр. София.

„ВиК" ЕООД гр. Хасково поддържа регистър на всички водоизточници и помпени станции. Осигурено е всекидневно и непрекъснато отстраняване на възникнали аварии по ВиК инфраструктурата, с цел непрекъснато и качествено водоснабдяване на населението с питейна вода.

През работните дни тази дейност се осъществява от аварийни екипи към всеки район, а в почивните и празнични дни от аварийни групи.

При създаване на опасност от бедствие или авария (наводнения, пожари и др.) на съоръженията (кладенци, помпени станции и др.) се мобилизират всички екипи, и след преценка на обстановката се пристъпва към най-оптимално ефективния вариант за отстраняване и/или спиране на водата. Незабавно започват ремонтно -възстановителни работи с цел възстановяване на нормалния ритъм на водоподаване във възможно най-кратък срок. При необходимост, когато срока на спиране на водата се налага да се удължи, то незабавно се осигурява резервно водоснабдяване или доставка на питейна вода (чрез водоноски).

1. **Дейности по обучението за защита при бедствия и аварии.**

„ВиК" ЕООД гр. Хасково участва в организираните обучения и дейности за защита от бедствия и аварии в областта.

1. **Действия по оповестяване при бедствия и аварии.**

Във „ВиК" ЕООД гр. Хасково има създадена устойчива и сигурна система за оповестяване чрез дежурен диспечер, който 24 часа в денонощието е на разположение в сградата на дружеството, с телефон за връзка 038/ 50 16 14 и GSM 0896 75 19 09. Има изготвени схеми за оповестяване. Схемите се подпомагат от надеждни LAN компютърна мрежа и мобилна телефонна мрежа специално за дружеството.

Водните нива на всички основни резервоари в гр. Хасково се наблюдават денонощно от дежурен диспечер на монитор. В останалите градове в областта, на основните резервоари е изградена местна система за наблюдение на същия принцип, както в гр. Хасково - чрез терминални станции и телефони.

Най-краткият срок за започване на аварийно-възстановителни работи от сформираните екипи е 1 час от уведомлението, а най-дългия срок - до 2 часа от уведомлението.

Изготвил:

/инж. Никола Каракехайов/

Управител:

/инж. Тодор Марков/